Document ID: 32006D0187

A TANÁCS HATÁROZATA
(2005. december 21.)
az Európai Közösségek és a Bolgár Köztársaság, illetve Románia között levélváltás formájában létrejött, egyes borokra vonatkozó kölcsönös preferenciális kereskedelmi engedményekről szóló megállapodások megkötéséről, valamint a 933/95/EK rendelet módosításáról
(2006/187/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére, összefüggésben annak 300. cikke (2) bekezdése első albekezdésének első mondatával,
tekintettel a Bizottság javaslatára,
mivel:
(1)
A levélváltás formájában az Európai Közösség és Bulgária között egyes borokra vonatkozóan vámkontingensek kölcsönös létrehozásáról szóló megállapodást (1)1993. november 29-én aláírták.
(2)
A levélváltás formájában az Európai Közösség és Románia között egyes borokra vonatkozóan vámkontingensek kölcsönös létrehozásáról szóló megállapodást (2)1993. november 26-án aláírták.
(3)
A Tanács által kibocsátott határozattal összhangban a Bizottság és az érintett két társult ország befejezte a tárgyalásokat az egyes borokra vonatkozó új engedményeket illetően. Ezeknek a tárgyalásoknak az eredményeit a bornevek és szeszesital-elnevezések kölcsönös védelmére vonatkozó rendelkezéseket tartalmazó, kiegészítő jegyzőkönyvek formájában időben be kell építeni az európai megállapodások keretei közé.
(4)
Ezeknek a kiegészítő jegyzőkönyveknek az elkészítése és elfogadása folyamán, illetve az egyes borok új kedvezményeire vonatkozó tárgyalások eredményeinek végrehajtása érdekében az Európai Közösségek és a két társult ország között az egyes borok kölcsönösen preferenciális kereskedelméről szóló, levélváltás formájában kötött megállapodásokat el kell fogadni. Ennek a kedvezményről szóló két megállapodásnak meg kell egyezni az európai megállapodásokat kiegészíteni készülő jegyzőkönyvekkel. Ez utóbbiak hatálybalépésükkor felváltják a két megállapodást.
(5)
A Bulgáriából, Magyarországról és Romániából származó egyes borfajtákra vonatkozóan közösségi vámkontingensek megnyitásáról és kezeléséről szóló, 1995. április 10-i 933/95/EK tanácsi rendeletet (3) a két megállapodással összhangban módosítani kell.
(6)
A két megállapodás egyes rendelkezéseinek könnyebb végrehajtása céljából a Bizottságot a borpiac közös szervezéséről szóló, 1999. május 17-i 1493/1999/EK tanácsi rendelet (4) 75. cikkében meghatározott eljárással összhangban fel kell hatalmazni a végrehajtásukhoz szükséges jogszabályok elfogadására.
(7)
A két megállapodást jóvá kell hagyni,
A KÖVETKEZŐKÉPPEN HATÁROZOTT:
1. cikk
Az Európai Közösségek és a Bolgár Köztársaság között levélváltás formájában megkötött, egyes borokra kölcsönös preferenciális kereskedelmi engedmények létrehozásáról szóló megállapodást a Közösség ezen határozatban foglaltak szerint jóváhagyja.
2. cikk
Az Európai Közösségek és Románia között levélváltás formájában megkötött, egyes borokra kölcsönös preferenciális kereskedelmi engedmények létrehozásáról szóló megállapodást a Közösség ezen határozatban foglaltak szerint jóváhagyja.
3. cikk
A Tanács elnöke felhatalmazást kap, hogy kijelölje a két megállapodásnak a Közösséget jogilag kötelező aláírására jogosult személyt, illetve személyeket.
4. cikk
A Bizottság felhatalmazást kap, hogy az 1493/1999/EK rendelet 75. cikkében meghatározott eljárással összhangban a két megállapodás végrehajtásához szükséges jogszabályokat elfogadja.
5. cikk
A 933/95/EK rendelet a következőképpen módosul:
1.
az 1. cikk helyébe a következő cikk lép:
„1. cikk
(1) 2005. január 1-jétől a Bulgáriából és Romániából származó következő termékekre vonatkozó vámokat az egyes termékeknél jelzett vámkontingens-határon belül, a (2) bekezdés sérelme nélkül felfüggesztik:
a)
Bulgáriából származó borok:
Rendelési szám
KN-kód (5)
Leírás (6)
Éves mennyiség 2005.1.1-jétől
(hl)
Éves növekmény 2006.1.1-jétől
(hl)
Vámkontingens szerinti vámtétel
09.7001
ex22 04 10
Pezsgőbor, 2 liternél nem nagyobb kiszerelésben
4 000
200
mentes
09.7003
ex22 04 21
Friss szőlőből készült bor
510 000
25 500
mentes
09.7005
ex22 04 29
Friss szőlőből készült bor
195 000
0
mentes
b)
Romániából származó borok:
Rendelési szám
KN-kód (7)
Leírás (8)
Éves mennyiség 2005.1.1-jétől
(hl)
Vámkontingens szerinti vámtétel
09.7013
ex22 04 10
ex22 04 21
ex22 04 29
Friss szőlőből készült bor
345 000
mentes
(2) Az (1) bekezdésben említett vámkontingensek csak azokra a borokra vonatkoznak, melyekhez kitöltött VI. 1. dokumentum, vagy a VI. 2. dokumentum kivonata tartozik, az 1493/1999/EK tanácsi rendeletnek a borágazati termékekre vonatkozóan harmadik országokkal folytatott kereskedelem tekintetében történő végrehajtására vonatkozó részletes szabályok megállapításáról szóló, 2001. április 24-i 883/2001/EK bizottsági rendelettel (9) összhangban.
2.
a melléklet helyébe az e határozat mellékletének szövege lép.
Kelt Brüsszelben, 2005. december 21-én.

Labels: 3
17
18
15